Grundejerforeningen Bølgen
REFERAT AF ORDINÆR GENERALFORSAMLING
1. juni 2026 kl. 19.00 i Lido Cafeen, 1. sal
Dagsorden
1. Valg af dirigent
2. Bestyrelsens beretning
3. Forelæggelse af regnskab til godkendelse
4. Forelæggelse af budget og fastsættelse af kontingent
5. Indkomne forslag
6. Valg til bestyrelsen
7. Valg af revisor og eventuel suppleant
8. Eventuelt

Fremmødte:
Per Hougaard
Holger Simonsen
Bertel Dybdal Nielsen
Lars Peter Bache
Jens Uth
Johannes
Klaus Kaack Andersen
Per Munk Laustsen
Finn Nielsen – påtog sig opgaven som referent
1. Valg af dirigent
Holger Simonsen blev enstemmigt valg
2. Bestyrelsens beretning
Formanden, Per Munk Laustsen, henviste til den skriftlige beretning, som blev fremlagt på generalforsamlingen. Beretningen gengives derfor ikke i referatet, men vil være tilgængelig på foreningens hjemmeside.
Per orienterede desuden om status på arbejdet med den kommende serviceaftale med Bravida. Der er aftalt endnu et møde mellem parterne, som forventes at kunne danne grundlag for den endelige aftale.
Endvidere blev det oplyst, at der indkaldes til ekstraordinær generalforsamling i Ejerforeningen Bølgen 3 & 4 den 16. juni 2026.
Afslutningsvis takkede Per Hans Erik Duschek-Hansen for hans mangeårige og betydelige indsats i såvel Ejerforeningen Bølgen 3 & 4 som Grundejerforeningen Bølgen. Hans arbejde og engagement gennem årene blev anerkendt og værdsat af forsamlingen.


3. Forelæggelse af regnskab til godkendelse
Der blev givet en kort gennemgang af det fremlagte regnskab. Regnskabet har tidligere været behandlet på flere bestyrelsesmøder, og der var derfor ikke nye forhold eller bemærkninger at tilføje til det allerede kendte materiale.
Regnskabet blev herefter forelagt generalforsamlingen til godkendelse.
Regnskabet vil være tilgængeligt på foreningens hjemmeside.
4. Forelæggelse af budget og fastsættelse af kontingent
Intet at berette – der henvises til punkt 3 ovenfor.
5. Indkomne forslag
Der er ikke modtaget forslag.
6. Valg til bestyrelsen
For Ejerforeningen Bølgen 1 & 2 fortsætter Klaus Kaack Andersen og Jens Uth som repræsentanter i grundejerforeningens bestyrelse.
For Ejerforeningen Bølgen 3 & 4 fortsætter Bertel Dybdal Nielsen og Per Munk Laustsen som repræsentanter i grundejerforeningens bestyrelse.
Der var således ingen ændringer i bestyrelsens sammensætning.
7. Valg af revisor og eventuel suppleant
Finn blev enstemmigt valgt. Ikke aktuelt med suppleant.
8. Eventuelt
Der var en længere drøftelse af de nyligt afholdte generalforsamlinger i de to ejerforeninger.
Det blev oplyst, at Ejerforeningen Bølgen 1 & 2 inden for nær fremtid forventer at afholde en ekstraordinær generalforsamling med det formål at behandle og stemme om de foreslåede vedtægtsændringer.
For så vidt angår Ejerforeningen Bølgen 3 & 4 blev det oplyst, at der ligeledes forventes afholdt en ekstraordinær generalforsamling med tilsvarende dagsorden. Per Munk Laustsen vil i den forbindelse undersøge muligheden for at engagere en advokat med speciale inden for bolig- og ejerforeningsret til at bistå med gennemførelsen af generalforsamlingen og de tilhørende praktiske forhold.

Underskrifter
Vejle, d.     /    2026

Dirigent: __________________________________
Holger Simonsen

Referent: __________________________________
Finn Nielsen

